**Приложение № 6**

/ПРОЕКТ/

**Д О Г О В О Р**

**№ ................./................2016г.**

Днес, …...……….2016г. в гр.София между:

**“БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София 1080, община Столична, район “Средец”, ул.”Иван Вазов” № 3, вписано в търговския регистър при Агенцията по вписванията с ЕИК № 175405647, ИН по ДДС № BG 175405647, представлявано от **Димитър Станоев Костадинов** – Управител, наричано по-долу за краткост **“ВЪЗЛОЖИТЕЛ”**

и

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано за краткост **“ИЗПЪЛНИТЕЛ”**,

**Въз основа на утвърден протокол от управителя на „БДЖ – Пътнически превози” ЕООД от...........г., след проведена обществена поръчка по реда на Глава двадесет и шеста от ЗОП се сключи настоящият Договор за следното:**

1. **ПРЕДМЕТ НА ДОГОВОРА**

**1.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да достави, при условията на настоящия договор, 80 бр. необработени (черни) колела Ø920 „симетричен” тип за нуждите на „БДЖ – Пътнически превози”, в съответствие с одобрената от „БДЖ-Пътнически превози” ЕООД фирмена **„Технология/Технически условия за**  **производство на колела за вагони**”, комплектована с чертежи и протоколи от изпитванияна ИЗПЪЛНИТЕЛЯ **–** Приложение - №1 към настоящия договор.

Необработените колела (80 бр.), трябва да са тип „симетричен”, като след окончателна обработка, трябва да се гарантира номинален размер на колелото по кръга на търкаляне Ø920 мм., съгласно Техническа спецификация с приложен към нея чертеж .

**IІ. ЦЕНА И НАЧИН НА ПЛАЩАНЕ**

**2.1** Единичните цени за доставка на черни (необработени) колела Ø920 „симетричен” тип по видове и количества са, съгласно Ценовото предложение на Изпълнителя – Приложение № 4.

**2.2.** В единичните цени и общата стойност се включват: стойност на артикула без ДДС, опаковка, маркировка, транспорт, мито и застраховки /DDP склада на Възложителя, гр. София, бул.” Стефансон” №5 - ВД „Надежда”, съгласно INCOTERMS 2010 и се разбира – стоката доставена в склада на Възложителя.

**2.3.** Плащането се извършва в лева по банков път, в срок до 30 /тридесет/ дни, след представяне на фактура в оригинал и двустранно подписани приемо-предавателни протоколи за извършената работа.

**2.4.** Плащането се извършва по сметката на Изпълнителя: Банка:……………………., клон: …….., гр. ………., BIC: ……………………………, IBAN …….........

**2.5.** Необходими документи за извършване на плащане :

- **фактура в оригинал**, издадена на името на «БДЖ-Пътнически превози» ЕООД с МОЛ: Димитър Костадинов, на адрес - 1080 София, ул.”Иван Вазов” №3 и съдържаща, освен задължителните реквизити, № и предмет на договора;

- сертификат за качество от вида „3.1”или „3.2”, съгласно EN 10204 / **оригинал**/ и протоколи от изпитванията ;

- двустранно подписан/и **приемо-предавателен/и протокол/и за** черните (необработени) колела „симетричен” тип, като след окончателна обработка, гарантираме номинален размер на колелото по кръга на търкаляне Ø920 мм., удостоверяващ/и предаването им на Възложителя.

**2.6.** Адрес, на който трябва да се изпращат документите за извършване на плащането: ”БДЖ – Пътнически превози” ЕООД” гр. София 1080, ул. “Иван Вазов” №3, дирекция „ПЖПС”, отдел „Ремонт на пътнически вагони”.

**2.7.** На плащане подлежат само приетите изделия. При непредставяне в срок и на посочения адрес на цитираните документи, срокът за плащане се удължава с толкова дни, с колкото е закъсняло представянето на документите**.**

**IIІ. СРОК И МЯСТО НА ИЗПЪЛНЕНИЕ**

**3.1.** Договорът влиза в сила от подписването му от двете страни и е за срок от три месеца или до изчерпване стойността на договора.

**3.2.** **Срок на** доставка: - до 30 дни от сключване на договора и подписване на приемо-предавателен протокол **за** черните (необработени) колела Ø920 „симетричен” тип, удостоверяващ/и предаването им на Възложителя.

**3.3.** **Място на доставка**  – доставката на черните (необработени) колела Ø920 „симетричен” тип ще се извърши на територията на ВЪЗЛОЖИТЕЛЯ: гр.София, бул.” Стефансон” №5 - ВД „Надежда”

**IV. ПРАВА И ЗАДЪЛЖЕНИЯ НА СТРАНИТЕ**

**4.1.** ВЪЗЛОЖИТЕЛЯТ има право:

4.1.1. Да получи от ИЗПЪЛНИТЕЛЯ при посочените в настоящия договор условия, 80 бр. черни(необработени) колела. Необработените колела (80 бр.), да са тип „симетричен”, като след окончателна обработка, трябва да се гарантира номинален размер на колелото по кръга на търкаляне Ø920 мм., съгласно Техническа спецификация с приложен към нея чертеж и „Общи технически условия за доставка на колела”(ОТУ 2 11/IV) на „БДЖ – ТП/ПП” ЕООД.

4.1.2. Да изисква от ИЗПЪЛНИТЕЛЯ да изпълнява в срок и без отклонения доставката на 80 бр. черни (необработени) колела Ø920 „симетричен” тип, съгласно т.1.1. от настоящия договор.

4.1.3. Да участва при техническото приемане на черните (необработени) колела Ø920 „симетричен” тип заедно с представителите на заводските органи за контрол на качеството.

4.1.4. Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел IX от настоящия договор.

4.1.5. Да прави рекламации при установяване на некачествена доставка, която не е в съответствие с **„Технически условия за производство на колела за пътнически вагони”** на Изпълнителя,одобрена от „БДЖ-Пътнически превози” ЕООД” **–** приложение №1, към настоящия договор.

4.1.6. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**4.2.** ВЪЗЛОЖИТЕЛЯТ е длъжен:

4.2.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

4.2.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**4.3.** ИЗПЪЛНИТЕЛЯТ има право:

4.3.1. Да получи уговореното възнаграждение при условията и в сроковете, посочени в настоящия договор.

4.3.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**4.4.** ИЗПЪЛНИТЕЛЯТ e длъжен:

4.4.1. Да извършва всички технологични операции в пълния им обем и качество съгласно одобрени от „БДЖ-Пътнически превози” ЕООД „Технически условия за производство на колела за пътнически вагони” на ИЗПЪЛНИТЕЛЯ- Приложение №1, към настоящия договор.

4.4.2. Да удостоверява качеството на необработените (черни) колела, чрез сертификат за качество от вида „3.1”или „3.2”, съгласно EN 10204 / **оригинал**/.

4.4.3. Да предава необработените (черни) колела със сертификат за качество от вида „3.1”или „3.2”, съгласно EN 10204 / **оригинал**/ и протоколи от изпитванията ;

4.4.4. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

4.4.5. Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**V. КАЧЕСТВО. ГАРАНЦИОНЕН СРОК**

**5.2.** ИЗПЪЛНИТЕЛЯТ се задължава да извършва всички технологични операции по доставката в пълния им обем и качество съгласно одобрената от „БДЖ-Пътнически превози” ЕООД „Технология/Технически условия за производство и доставка на колела за пътнически вагони”на ИЗПЪЛНИТЕЛЯ, комплектована с чертежи, Приложение №1 към настоящия договор.

**5.3.** Гаранционният срок на необработените (черни) колела е, както следва:

- 5 години за необработените черни колела Ø920 „симетричен” тип ;

Гаранцията тече от датата на доставка.

**VІ. ТРАНСПОРТИРАНЕ, ПРЕДАВАНЕ И ПРИЕМАНЕ**

**6.1.** Транспортирането на 80 бр. черни (необработени) колела Ø920 „симетричен” тип се организира от и за сметка на ИЗПЪЛНИТЕЛЯ, и е включено в цената по чл.2.1. и чл.2.2.

**6.4.**Черните (необработени) колела Ø920 „симетричен” тип - 80 бр. следва да бъдат товарени и укрепвани от ИЗПЪЛНИТЕЛЯ при експедиране, съгласно изискванията на превозвача, което осигурява запазване на потребителските им качества след транспортирането.

**6.5.** Приемането и предаването на 80 бр. черни (необработени) колела Ø920 „симетричен” тип, се извършва от представители на ВЪЗЛОЖИТЕЛЯ и ИЗПЪЛНИТЕЛЯ на територията на ВЪЗЛОЖИТЕЛЯ.

**6.6.** ИЗПЪЛНИТЕЛЯТ е длъжен да изпрати писмена покана до ВЪЗЛОЖИТЕЛЯ за приемане на 80 бр. черни (необработени) колела Ø920 „симетричен” тип, минимум 3/три/ дни преди датата за приемане.

**6.7.** При предаването, ВЪЗЛОЖИТЕЛЯТ и ИЗПЪЛНИТЕЛЯТ подписват приемо-предавателен протокол за 80 бр. черни (необработени) колела Ø920 „симетричен” тип по образец, Приложение №2 към настоящия договор.

***Забележка:*** *Заложените данни в образеца на приемо-предавателния протокол за 80 бр. черни (необработени) колела Ø920 „симетричен” тип, Приложение №2 към проекта на договор, за приемане са минимални и не ограничават ИЗПЪЛНИТЕЛЯ да добави и други данни.*

**VІІ. РЕКЛАМАЦИИ**

ВЪЗЛОЖИТЕЛЯТ предявява всички рекламации по 80 бр. черни (необработени) колела Ø920 „симетричен” тип към ИЗПЪЛНИТЕЛЯ.

**7.1.** При видими недостатъци, рекламации се предявяват писмено от ВЪЗЛОЖИТЕЛЯ в срок от 5 /пет/ дни след констатиране им. В 7 /седем/ дневен срок от получаване на рекламационното писмо дефектите се описват от експертна комисия на ВЪЗЛОЖИТЕЛЯ и ИЗПЪЛНИТЕЛЯ.

**7.2.** Рекламации за скрити дефекти се предявяват от ВЪЗЛОЖИТЕЛЯ в срок от 5 / пет / дни от установяването им при условие, че дефектът е открит в рамките на гаранционния срок. В 7 /седем/ дневен срок от получаване на рекламационното писмо дефектите се описват от експертна комисия на ВЪЗЛОЖИТЕЛЯ и ИЗПЪЛНИТЕЛЯ.

**7.3.** Рекламациите се удостоверяват с протокол, подписан от двете страни, а при непостигане на съгласие между тях - с акт на независима организация за контрол.

**7.4.** Рекламациите се уреждат чрез замяна на дефектиралите елементи за сметка на ИЗПЪЛНИТЕЛЯ, в срок до 30 /тридесет/ дни от датата на предявяването им. За подменените 80 бр. черни (необработени) колела Ø920 „симетричен” тип тече нов гаранционен срок. Ако ИЗПЪЛНИТЕЛЯТ не възстанови дефектната или липсваща стока в горепосочения срок, доставката, предмет на договора се счита неизвършена и ИЗПЪЛНИТЕЛЯТ дължи предвидените в договора санкции и възстановяване на заплатената стойност на рекламираното количество.

**VІІІ. ГАРАНЦИЯ ЗА ИЗПЪЛНЕНИЕ**

**8.1.** Гаранцията е в размер на **............... лв.**, което представлява **5 % от общата стойност на договора без ДДС**, дължима на “БДЖ – Пътнически превози” ЕООД и се представя в една от следните форми: безусловна и неотменяема банкова гаранция или застраховка, която обезпечава изпълнението чрез покритие на отговорността на Изпълнителя в оригинал със срок на валидност 30 /тридесет/ дни след изтичане на срока на договора, подписан от ВЪЗЛОЖИТЕЛЯ или парична сума, внесена по банковата сметка на ВЪЗЛОЖИТЕЛЯ: „БДЖ - ПЪТНИЧЕСКИ ПРЕВОЗИ” ЕООД - „ОББ” АД, гр. София, клон Света София, IBAN: BG 57 UBBS 8002 1052 2265 20, BIC: UBBSBGSF.

**8.2.** Гаранцията за изпълнение /когато е банкова гаранция/ или застраховка се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

**8.3.** При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява ИЗПЪЛНИТЕЛЯ, за решението си и за размера на усвоената част от гаранцията.

**8.4.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**ІХ. НЕУСТОЙКИ**

**9.1.** Когато ИЗПЪЛНИТЕЛЯТ се е отклонил от изискванията за доставка и качество, ВЪЗЛОЖИТЕЛЯТ има право да откаже приемането на част или цялото количество от партидата, както и да откаже да заплати съответното възнаграждение, докато ИЗПЪЛНИТЕЛЯТ не изпълни изискванията, съгласно договора.

**9.2.** Ако, 80 бр. черни (необработени) колела Ø920 „симетричен” тип не бъдат доставени в сроковете, посочени в настоящия договор по вина на ИЗПЪЛНИТЕЛЯТ, той обезщетява ВЪЗЛОЖИТЕЛЯТ с неустойка, равна на 0,2% процента от стойността на забавените колела за всеки ден от срока на забавата, но не повече от общата стойност на забавените необработени (черни) колела.

**9.3.** При пълно неизпълнение на договора ИЗПЪЛНИТЕЛЯ обезщетява ВЪЗЛОЖИТЕЛЯ с неустойка, равна на 10% от стойността на договора.

**9.4.** Възложителят може да усвоява неустойките по предходните точки от гаранцията за изпълнение или от всяка друга сума, дължима на Изпълнителя.

**9.5.** Ако плащанията не бъдат извършени в сроковете, посочени в настоящия договор, ВЪЗЛОЖИТЕЛЯТ дължи законната лихва за забава върху стойността на забавеното плащане.

Х. СПОРОВЕ

10.1. Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

10.2. В случай, че не бъде постигнато съгласие по т. 10.1, всички спорове, породени от този договор или отнасящи се до него, могат да бъдат решавани чрез медиация.

10.3. В случай, че не бъде постигнато съгласие по т. 10.2, всички спорове, породени от този договор или отнасящи се до него, ще бъдат разрешавани по съдебен ред.

10.4. Медиацията не е задължителна преди отнасяне на спора за решаване по съдебен ред.

**XI. ФОРСМАЖОР**

**11.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" /форсмажор/.

**11.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**XІІ. СЪОБЩЕНИЯ**

**12.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**12.2.** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

**12.3.** За валидни адреси за приемане на съобщения, свързани с изпълнението на настоящия договор и предаване на документи по т. 2.5. от договора се смятат:

**ЗА ВЪЗЛОЖИТЕЛЯ: ЗА ИЗПЪЛНИТЕЛ:**

гр. София 1080.................................

ул."Иван Вазов" № 3 ..................................

отдел: „Ремонт на пътнически вагони” ....................................

Тел. ................................ Тел. ....

Факс: ............................. Факс:

**12.4.** При промяна на адреса, съответната страна е длъжна да уведоми другата в тридневен срок от промяната.В случай, че страната не изпълни това свое задължение, всички съобщения изпратени до последния валиден по договора адрес се считат за получени от адресата.

**ХІIІ. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**13.1.** Страните по настоящия договор могат да го изменят, само в случаите и при условията на чл.116, ал.1 от ЗОП.

**13.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**13.3.** Настоящият договор се прекратява:

1. с изтичане на срока, за който е сключен;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.118, ал.1 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**13.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация.

**13.5.** ВЪЗЛОЖИТЕЛЯТ може да прекрати ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

**13.6.** За неуредените в този договор въпроси ще се прилага действащото законодателство на Република България.

Настоящият договор се състои от 6 /шест/ страници и се състави, подписа и подпечата в два еднообразни екземпляра, по един за всяка от страните.

**Приложения:**

**1.Приложение №1** - **„Технически условия за производство и доставка на колела за пътнически вагони”** на ИЗПЪЛНИТЕЛЯ, одобрени от „БДЖ-Пътнически превози” ЕООД

**2.Приложение №2** - Образец на приемо-предавателен протокол за черни (необработени) колела Ø920 „симетричен” тип

**3.Приложение №3** – Техническо предложение за изпълнение на обществената поръчка на ИЗПЪЛНИТЕЛЯ

**4.Приложение №4 -** Ценово предложение за изпълнение на обществената поръчка на ИЗПЪЛНИТЕЛЯ

**5.Приложение №5** - Гаранция за изпълнение

**ВЪЗЛОЖИТЕЛ: ИЗПЪЛНИТЕЛ:**

**Димитър Костадинов**

*Управител на „БДЖ – Пътнически превози” ЕООД*

**Съгласувано с:**

.....................................